60. ΑΠΟΦΑΣΗ ΥΠΟΥΡΓΟΥ ΕΡΓ ΑΣΙΑΣ Αριθ.50499 της 13/21 Ιουν.1994 (ΦΕΚ Β΄461) Καθορισμός όρων και προϋποθέσεων καταβολής των δαπανών δ και ε της παρ.1 του άρθρ.1 του Νόμ.2091/92. ΄Εχοντας υπόψη: 1. Τις διατάξεις του Νόμ.1558/85 «Κυβέρνηση και Κυβερνητικά  ΄Οργανα». 2. Τις διατάξεις του άρθρ.1 παρ.1 του Νόμ.2091/92 «Οικονομική αυτοτέλεια των συνδ/κών οργανώσεων και διατάξεις για το διοικ. Συμβούλιο του Ο.Ε.Ε.» (ΦΕΚ 180/Α/25.11.92). 3. Το αριθ.18/9.5.94 πρακτικό συνεδρίασης του Δ.Σ. του Ο.Ε.Ε. 4. Την εγγραφή πίστωσης στο ΚΑΕ 25227 του Προϋπολογισμού του Ο.Ε.Ε., για την προκαλουμένη δαπάνη (άρθρ.27 Νόμ.2081/92 και άρθρ.29Α του Νόμ.1558/85), αποφασίζουμε: 1.Μέχρι 30.6.94 δύνανται να διατίθενται στις δευτεροβάθμιες και τριτοβάθμιες συνδικαλιστικές οργανώσεις, χρηματικά ποσά για την πραγματοποίηση δαπανών των περίπτ.δ και ε παρ.1 του άρθρ.1 του Νόμ.2091/92. 2. Η κατανομή των πόρων θα γίνεται με αποφάσεις μας, μετά από γνώμη του Δ.Σ. του Ο.Ε.Ε. (Αντί για τη σελ. 38,229) Σελ. 38,229(α) Τεύχος 1433 Σελ. 23 Νόμοι περί επαγγελματικών σωματείων 14.Α.β.54-60 3. Οι ενδιαφερόμενες συνδ/κές οργανώσεις, υποχρεούνται να υποβάλλουν αίτηση τον Ο.Ε.Ε., που θα συνοδεύεται με όλα τα δικαιολογητικά και την προβλεπόμενη δαπάνη. 4. Το ένα τρίτο (1/3) της προβλεπόμενης δαπάνης, δύναται να προκαταβάλλεται στη δικαιούχο οργάνωση, μετά την υποβολή της αίτησης, το δε υπόλοιπο ποσό, θα καταβάλλεται μετά την υποβολή υπεύθυνης δήλωσης των νομίμων εκπροσώπων της, ότι πραγματοποιήθηκε η δραστηριότητα που ανέφερε η αίτησή της. 5.Σε περίπτωση μη πραγματοποιήσεως της εγκριθείσης δραστηριότητας, για οποιοδήποτε λόγο, το ποσό της προκαταβολής επιστρέφεται στον Ο.Ε.Ε. Σε τυχόν απροθυμία ή αδικαιολόγητη καθυστέρηση της Οργανώσεως να επιστρέψει την προκαταβολή, δικαιούται ο Οργανισμός να παρακρατήσει το ισόποσο αυτής από άλλες παροχές που δικαιούται η Οργάνωση από τον Ο.Ε.Ε. 